b'\n_START_ARTICLE_\nPietin\xc4\x97 Karelija\n_START_SECTION_\nGamta\n_START_PARAGRAPH_\nPietin\xc4\x99 Karelij\xc4\x85 \xc5\xa1iaur\xc4\x97je riboja Vuoksa up\xc4\x97, kuri j\xc4\x85 atskiria nuo Ladogos Karelijos. Pietuose j\xc4\x85 supa Suomijos \xc4\xaflanka, bet pietry\xc4\x8diuose per Karelijos s\xc4\x85smauk\xc4\x85 ji siekiasi su Ingrija, rytuose ji susisiekia su Usima, o \xc5\xa1iaur\xc4\x97s vakaruose - su Savonija.\n_START_SECTION_\nPadalinimas ir \xc5\xa0vedijos valdymas\n_START_PARAGRAPH_\nIki XIII a. Pietin\xc4\x97 Karelija buvo neatskiriama Tikrosios Karelijos dalis, gyvenama korel\xc5\xb3 gen\xc4\x8di\xc5\xb3, kurios \xc4\x8dia suk\xc5\xabr\xc4\x97 stambias gyvenvietes. 1293 m. korel\xc5\xb3 Viipuri u\xc5\xbegrob\xc4\x97 \xc5\xa0vedija, o galutin\xc4\x97s sienos tarp provoslavi\xc5\xa1ko Naugardo ir kataliki\xc5\xa1kos \xc5\xa0vedijos nustatytos 1323 m. Orechovo taika. Ji galutinai formalizavo Tikrosios Karelijos padalinim\xc4\x85 ir Pietin\xc4\x97s Karelijos suformavim\xc4\x85._NEWLINE_Pietin\xc4\x97je Karelijoje \xc5\xa1vedai aktyviai dieg\xc4\x97 katalikyb\xc4\x99 neseniai suprovoslavint\xc5\xb3 karel\xc5\xb3 tarpe. Kai kuriais atvejais jiems tai pavykdavo, ta\xc4\x8diau kai kurie karelai masi\xc5\xa1kai b\xc4\x97go \xc4\xaf Ladogos Karelij\xc4\x85. I\xc5\xa1sik\xc4\x97lusi\xc5\xb3 karel\xc5\xb3 tarpe buvo apgyvendinami pietvakari\xc5\xb3 suomijos gyventojai, d\xc4\x97l ko vietos karelai pama\xc5\xbe\xc4\x97le asimiliuoti. Nepaisant to, vietos gyventojai i\xc5\xa1laik\xc4\x97 daug kalbos ir kult\xc5\xabros bruo\xc5\xbe\xc5\xb3 iki XX a. Jie kalba specifine suomi\xc5\xb3 kalbos tarme ir save vadina karelais._NEWLINE_Administraci\xc5\xa1kai Pietin\xc4\x97je Karelijoje suformuota Karelijos provincija, prie kurios v\xc4\x97liau b\xc5\xabdavo prijungiamos kitos u\xc5\xbekariautos karel\xc5\xb3 \xc5\xbeem\xc4\x97s (\xc5\xa0iaurin\xc4\x97 Karelija, Ladogos Karelija). XVII a. \xc4\x8dia suformuota Vyborgo ir Niusloto grafyst\xc4\x97.\n_START_SECTION_\nRusijos ir Suomijos sud\xc4\x97tyje\n_START_PARAGRAPH_\nPer XVIII a., iki 1743 m. Abo sutarties, Rusijos imperija susigr\xc4\x85\xc5\xbeino Pietin\xc4\x99 Karelij\xc4\x85 (buvo pra\xc4\x97j\xc4\x99 beveik 500 met\xc5\xb3 \xc5\xa1ved\xc5\xb3 valdymo). Ji buvo administruojama kaip Vyborgo gubernija (drauge su Ladogos Karelija), ir joje Rusija u\xc5\xbetikrino religines laisves bei \xc5\xa1vedi\xc5\xa1kus \xc4\xafstatymus. 1809 m. prie Rusijos prijungus Suomij\xc4\x85 ir suformavus Suomijos Did\xc5\xbei\xc4\x85j\xc4\x85 Kunigaik\xc5\xa1tyst\xc4\x99, Vyborgo gubernija 1812 m. prijungta prie jos._NEWLINE_1917 m. Suomijai i\xc5\xa1kovojus nepriklausomyb\xc4\x99, buvusios Vyborgo gubernijos \xc5\xbeem\xc4\x97s i\xc5\xa1laikytos jos sud\xc4\x97tyje. Ta\xc4\x8diau 1939-45 m. vyko \xc5\xbdiemos karas ir Suomijos-Rusijos karas, kurio metu i\xc5\xa1kilo Pietin\xc4\x97s Karelijos klausimas. Nors Suomija apgyn\xc4\x97 nepriklausomyb\xc4\x99, Pietin\xc4\x97 Karelija v\xc4\x97l buvo padalinta: Vyborgo miestas atiteko TSRS (\xc4\x8dia v\xc4\x97liau suformuotas Vyborgo rajonas), tuo tarpu vakarin\xc4\x97 dalis liko Suomijai (\xc4\x8dia suformuotas administracinis regionas Piet\xc5\xb3 Karelija). Visi vietos gyventojai (suomiai-karelai) buvo masi\xc5\xa1kai evakuoti i\xc5\xa1 TSRS \xc4\xaf Suomij\xc4\x85, o Vyborgo rajono teritorija apgyvendinta rusais.'